***Monty Python's Life of Brian*** je film komičarske grupe Monty Python iz 1979. godine; režirao ga je Terry Jones, a glavnu ulogu igra Graham Chapman. Chapman glumi Briana Cohena, Isusovog suvremenika, čiji život jako nalikuje na onaj od Mesije.

Glavna tema filma je kritika nekih aspekata religije poput nekritičkog prihvaćanja ideja, sljedbeničkog mentaliteta, psihologije mase i izvrtanja činjenica. Osim toga prisutna je i politička tematika vidljiva kroz Brianov politički angažman u jednoj od brojnih separatističkih organizacija koje se samostalno bore za oslobađanje Judeje od rimske vlasti.

Za potrebe financiranja produkcije, George Harrison, prijatelj i štovatelj Pythona, osnovao je vlastitu kompaniju Handmade Films nakon što su početni financijeri iz EMI Films odustali zbog kontroverzne tematike. Film je u kinima u SAD-u zaradio 19 milijuna dolara i bio najuspješniji britanski film u Sjevernoj Americi te godine dok je u Ujedinjenom Kraljevstvu bio četvrti po financijskom uspjehu. Nakon uspjeha filma Pasija (2004), *Brianov život* je opet pušten u kino-distribuciju i zaradio je oko 650.000 dolara. Monty Python i Sveti Gral, koji je ponovno pušten 2001. godine, zaradio je znatno više, 1.8 milijuna.

Pjesma "Always Look on the Bright Side of Life" (srpskohrv. *Uvijek gledaj na svijetlu stranu života*), koju osuđenici na smrt pjevaju razapeti na križevima u upečatljivoj završnoj sceni, a zamišljena kao parodija na slične pjesme u Disneyjevim filmovima, postala je vrlo popularna kao oda optimizmu. Kada je 1982. u Falklandskom ratu pogođen britanski *HMS Sheffield*, njegova posada ju je pjevala čekajući spašavanje s tonućeg broda. Pjesma je kasnije prihvaćena među navijačima, a često se spominje u popularnoj kulturi.

Na području bivše Jugoslavije je prvi put distribuiran 1990. godine u obliku VHS kazete pod naslovom ***Žitije Brajanovo***. Kasnije se u Hrvatskoj prikazivao pod naslovom ***Brianov život***.

Radnja
------

**Brian Cohen** je rođen u štali nedaleko od one u kojoj se istovremeno rodio Isus; te noći su ga trojica mudraca čak zamijenila za Krista. Brian odrasta u idealističkog mladića koji se protivi rimskoj okupaciji Judeje. Pohađajući jednog dana Isusov govor, upoznaje mladu pobunjenicu koja ga uvlači u jedan od mnogih separatističkih pokreta protiv rimske vlasti. Njegov prvi pobunjenički zadatak je pisanje grafita na zgradu rimskog guvernera; rimski centurion se zgrozi kad vidi da je njegov natpis na latinskom gramatički neispravan (*Romanes eunt domus*) pa ga natjera da za kaznu stotinu puta na zidu napiše pravilno "Rimljani idite kući" (*Romani ite domum*).

Zbog niza slučajnosti i nesporazuma prilikom Brianovih daljnjih pobunjeničkih akcija, grupa ljudi ga počne smatrati mesijom, unatoč njegovom jasnom odbijanju takvih ideja. Budući da su ga ljudi već počeli slijediti, pokušava ih uvjeriti da prigrle individualizam i odbace autoritarne figure, no njegov govor nitko ne shvaća. Rimljani ga ipak uhićuju i osuđuju na razapinjanje na križu. Na kraju filma, viseći na križu, pjeva *Always Look on the Bright Side of Life*.

Izbačene scene
--------------

Nekoliko snimljenih scena je izbačeno iz konačne verzije filma; većina ih je uništena 1998. prilikom prodaje i preuzimanja kompanije Handmade films. Jedan dio ih je 1999. prikazan na televizijskom kanalu u Britaniji, iako nije razjašnjeno odakle su se pojavile. Od izbačenih scena posebne kontroverze izazvale su one s Ottom, vođom jedne pobunjeničke skupine, koji je trebao biti lik koji se često pojavljuje a zatim je gotovo nestao iz filma. Službeni razlog izbacivanja bila je želja za skraćivanjem filma uklanjanjem nepotrebnih digresija; Terry Gilliam u svojoj knjizi  *The Pythons Autobiography By The Pythons* piše da je lik izazvao nesuglasice među ekipom. Otto je uvelike podsjećao na nacista, a Eric Idle, koji ga je trebao glumiti, smatrao je da se radi o previše osjetljivom pitanju. U konačnoj verziji se Otto pojavljuje samo na kraju filma kada otjera Rimljane i zatim s ljudima počini kolektivno samoubojstvo.

Optužbe za blasfemiju
---------------------

Pythoni su u ranoj fazi planiranja mislili napraviti parodiju Isusovog života, ali su odustali i umjesto toga odlučili napraviti film o sličnom pojedincu rođenom u isto vrijeme. Isus se u filmu pojavljuje samo dva puta (u staji i prilikom jednog govora) i prikazan je u skladu s kršćanskim uvjerenjima. U komentarima na DVD-u Pythoni su priznali da je film heretičan utoliko što ismijava neke aspekte moderne organizirane religije, ali da nije svetogrdan jer se ne izruguje kršćanskom bogu.

Kad je film pušten u kina u Britaniji, nekoliko gradskih vijeća ga je odmah zabranilo (od toga neka čak nisu ni imala kino-dvorane). Poznata zagovornica očuvanja morala, Mary Whitehouse pokrenula je kampanju u kojoj je zajedno s ostalim sudionicima širila letke oko kina koja su prikazivala film iako je time samo doprinijela njegovoj popularnosti. Brzo nakon premijere John Cleese i Michael Palin su se u BBC-ovoj emisiji *Friday Night, Saturday Morning* sučelili s biskupom od Southwarka i Malcolmom Muggeridgeom, poznatom britanskom javnom ličnošću i velikim vjernikom. Biskup i Muggeridge su ubrzo ismijani u skeču *The General Synod's Life of Christ*, parodiji emisije koju je napravila skupina komičara u humorističnoj seriji *Not the Nine O'Clock News* (video i transkript Arhivirano 2006-09-13 na Wayback Machine-u).

U Italiji je prikazivanje *Brianovog života* dopušteno tek nakon jedanaest godina, u Republici Irskoj nakon osam godina, a u Norveškoj godinu dana nakon premijere (to je iskorišteno u susjednoj Švedskoj gdje je film reklamiran kao: *toliko smiješan da je zabranjen u Norveškoj!*).

Eksterni linkovi
----------------

* *Brianov život* na IMDb-u ()
* Scenarij filma Arhivirano 2007-10-02 na Wayback Machine-u
* Criterion Collection essay by George Perry Arhivirano 2006-09-03 na Wayback Machine-u

| * p
* r
* u
Monty Python |
| --- |
| Graham Chapman • John Cleese • Terry Gilliam • Eric Idle • Terry Jones • Michael Palin Douglas Adams •  Connie Booth •  Carol Cleveland •  Neil Innes |
| TV serije | *Monty Python's Flying Circus* (Epizode) • *Monty Python's Fliegender Zirkus* • *Monty Python's Personal Best* | The Monty Python foot |
| Filmovi | *Monty Python and the Holy Grail* • *Monty Python's Life of Brian* • *Monty Python's The Meaning of Life* |
| Antologijski filmovi | *And Now for Something Completely Different*  • *Monty Python Live at the Hollywood Bowl* |
| Specijalne emisije | *Parrot Sketch Not Included - 20 Years of Monty Python* • *Monty Python Live at Aspen* • *Python Night - 30 Years of Monty Python* |
| Albumi | *Monty Python's Flying Circus* • *Another Monty Python Record* • *Monty Python's Previous Record* • *The Monty Python Matching Tie and Handkerchief* • *Monty Python Live at Drury Lane* • *The Album of the Soundtrack of the Trailer of the Film of Monty Python and the Holy Grail* • *Monty Python Live at City Center* • *The Monty Python Instant Record Collection* • *Monty Python's Life of Brian* • *Monty Python's Contractual Obligation Album* • *Monty Python's The Meaning of Life* • *The Final Rip Off* • *Monty Python Sings* • *The Ultimate Monty Python Rip Off* • *The Instant Monty Python CD Collection* • *The Hastily Cobbled Together for a Fast Buck Album* • *Monty Python's Spamalot - Original Broadway Cast* |
| Teatarski komadi | *Spamalot* • *Not the Messiah (He's a Very Naughty Boy)* |

| * p
* r
* u
Filmovi koje je režirao Terry Jones |
| --- |
| 
* *Monty Python and the Holy Grail* (1975)
* *Monty Python's Life of Brian* (1979)
* *Monty Python's The Meaning of Life* (1983)
* *Personal Services* (1987)
* *Erik the Viking* (1989)
* *The Wind in the Willows* (1996)
* *Absolutely Anything* (2015)

 |

| * p
* r
* u
Graham Chapman |
| --- |
| Filmski scenariji | 
* *The Rise and Rise of Michael Rimmer* (1970)
* *Monty Python and the Holy Grail* (1975)
* *The Odd Job* (1978)
* *Monty Python's Life of Brian* (1979)
* *Monty Python Live at the Hollywood Bowl* (1982)
* *Monty Python's The Meaning of Life* (1983)
* *Yellowbeard* (1983)

 |
| Knjige/predstave | 
* *A Liar's Autobiography* (1980)
* *Monty Python Live (Mostly)* (2014)

 |

| * p
* r
* u
George Harrison |
| --- |
| Studijski albumi | 
* *Wonderwall Music*
* *Electronic Sound*
* *All Things Must Pass*
* *Living in the Material World*
* *Dark Horse*
* *Extra Texture (Read All About It)*
* *Thirty Three & 1/3*
* *George Harrison*
* *Somewhere in England*
* *Gone Troppo*
* *Cloud Nine*
* *Brainwashed*

 |
| Live albumi | 
* *The Concert for Bangladesh*
* *Live in Japan*

 |
| Kompilacije | 
* *The Best of George Harrison*
* *Best of Dark Horse 1976–1989*
* *Let It Roll: Songs by George Harrison*
* *Early Takes: Volume 1*

 |
| Box setoovi | 
* *The Dark Horse Years 1976–1992*
* *Collaborations* (zajedno sa Ravijem Shankarom)
* *The Apple Years 1968–75*

 |
| Knjige | 
* *I, Me, Mine*
* *Songs by George Harrison*
* *Songs by George Harrison 2*
* *Raga Mala* (urednik)

 |
| Srodno | 

|  |  |
| --- | --- |
| Članci | 
* Diskografija
* Pjesme
* Nagrade i nominacije
* Asian Music Circle
* Bhaktivedanta Manor
* The Concert for Bangladesh
* Concert for George
* Dark Horse Records
* Friar Park
* Harrisongs
* "Homer's Barbershop Quartet"
* "Horse to the Water"
* Kinfauns
* Material World Charitable Foundation
* Ravi Shankar's Music Festival from India
* Turneja 1974.
* Turneja 1991.
* *Wonderful Tonight: George Harrison, Eric Clapton, and Me*

 |
| Ličnosti | 
* John Barham
* The Beatles
* Pattie Boyd (supruga)
* Eric Clapton
* Derek and the Dominos
* Olivia Harrison (supruga)
* Dhani Harrison (sin)
* Jim Keltner
* Jeff Lynne
* A. C. Bhaktivedanta Swami Prabhupada
* The Quarrymen
* Radha Krishna Temple
* The Rutles
* Ravi Shankar
* Derek Taylor
* Traveling Wilburys
* Klaus Voormann
* Gary Wright

 |
| Albumi | 
* *Is This What You Want?*
* *That's the Way God Planned It*
* *Doris Troy*
* *Encouraging Words*
* *The Radha Krsna Temple*
* *Joi Bangla* (EP)
* *Footprint*
* *Straight Up*
* *Raga*
* *Brother*
* *In Concert 1972*
* *Shankar Family & Friends*
* *The Place I Love*
* *Ravi Shankar's Music Festival from India*
* *Traveling Wilburys Vol. 1*
* *Traveling Wilburys Vol. 3*
* *Ravi Shankar: In Celebration*
* *Chants of India*

 |
| Filmovi | 
* HandMade Films
* *All You Need Is Cash*
* *Blue Suede Shoes: A Rockabilly Session*
* *The Concert for Bangladesh* (film)
* *Concert for George* (film)
* *George Harrison: Living in the Material World*
* *Little Malcolm*
* *Monty Python's Life of Brian*
* *Raga*

 |
| Tribute albumi i koncerti | 
* *Songs from the Material World: A Tribute to George Harrison*
* "Never Without You"
* *Concert for George* (album)
* *Tribute To*
* *George Fest*

 |

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 316753486
* LCCN: no97072864
* GND: 4353122-2
* SUDOC: 181383233
* BNF: cb16461019k (podaci)
* BIBSYS: 90887407
* NKC: unn2012702109

 |